**R O M Â N I A (nu produce efecte juridice)\***

**JUDEŢUL MUREŞ**

**DIRECȚIA JURIDICĂ, JURIDICĂ Inițiator**

**CONTENCIOS ADMINISTRATIV PRIMAR,**

**Serviciul Fond Funciar și Registrul Agricol Soós Zoltán**

**Nr. 47491/22.06.2022**

**REFERAT DE APROBARE**

**privind modificarea Hotărârii Consiliului Local nr. 76/31.03.2022 privind aprobarea regulamentului de pășunat pentru pajiștile proprietate privată a municipiului Târgu Mureș**

Având în vedere

- adresa Instituției Prefecului – Județul Mureș nr. 5261/SVI/15.06.2022, prin care ne înștiințează că în urma exercitării controlului de legalitate instituit în sarcina Prefectului conform dispozițiilor art 252, alin (1), lit. c) și art. 255 din OUG nr. 57/2019 privind Codul Administrativ cu modificările și completările ulterioare, s-a contatat că perioada pe care am aprobat închirierea suprafețelor de pășune care fac parte din domeniul privat al municipiului Târgu Mureș, de 1 an este contrar reglementărilor legale, astfel Prefectura, solicită modificarea sau revocarea Hotărârii Consiliului Local al Municipiului Târgu Mureș nr. 76/31.03.2022 privind aprobarea regulamentului de pășunat pentru pajiștile proprietate privată a municipiului Târgu Mureș

Conform art. 9 alin. (2) din OUG 34/2013 privind organizarea, administrarea și exploatarea pajiștilor permanente „Pentru punerea în valoare a pajiștilor aflate în domeniul privat al comunelor, orașelor, respectiv al municipiilor și pentru folosirea eficientă a acestora, unitățile administrativ-teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în Registrul național al exploatațiilor, membri ai colectivității locale sau care au sediul social pe teritoriul localității respective, încheie contracte de închiriere prin atribuire directă, în condițiile prevederilor Legii [nr. 287/2009](https://lege5.ro/Gratuit/gi2tsmbrge/legea-nr-287-2009-privind-codul-civil?d=2018-01-29) privind Codul civil, republicată, cu modificările ulterioare, pentru suprafețele de pajiști disponibile, proporțional cu efectivele de animale deținute în exploatație, **pe o perioadă cuprinsă între 7 și 10 ani.** Suprafețele de pajiști rămase nealocate se atribuie în condițiile prevederilor alin. (1) crescătorilor de animale persoane fizice sau juridice având animalele înscrise în Registrul național al exploatațiilor."

Modul de gestionare a pajiștilor se stabilește prin amenajamente pastorale a cărui proiect se întocmește de un grup de lucru constituit la nivel județean. Arătăm că proiectul de amenajament pastoral pentru pășunile proprietate privată a municipiului Tg Mureș nu a fost încă finalizat. Momentan este depus la Agenția pentru Protecția Mediului după care urmează a fi aprobat prin Hotărârea Consiliului Local.

Astfel propunem ca după ce consiliul local va aproba amenajamentul pastoral prețul închirierii să fie stabilit conform art 9, alin 7^1 din OUG nr. 34/2013 prin act adițional la contract.

Față de acestea propunem aprobarea modificării REGULAMENTULUI DE PĂȘUNAT PENTRU PAJIȘTILE PROPRIETATE PRIVATĂ A MUNICIPIULUI TG MURES conform proiectului de hotărâre.

**Director executiv D.J.C.A.A.P.L. Șef serviciu,**

**Buculei Dianora-Monica László Ottilia Zsófia**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**Proiect**

**(nu produce efecte juridice) \***

**PRIMAR**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind modificarea Hotărârii Consiliului Local nr. 76/31.03.2022 privind aprobarea regulamentului de pășunat pentru pajiștile proprietate privată a municipiului Târgu Mureș**

***Consiliul local municipal Târgu Mureș, întrunit în ședință ordinară de lucru,***

**Având în vedere:**

Referatul de aprobare nr. 47497 din 22.06.2022inițiat de primar prin Serviciul Fond Funciar și Registrul Agricol, privind modificarea Hotărârii Consiliului Local nr. 76/31.03.2022 privind aprobarea regulamentului de pășunat pentru pajiștile proprietate privată a municipiului Târgu Mureș

Adresa Institutiei Prefectului- Județul Mures nr.5261/SVI din data de 15.06.2022 prin care solicită revocarea sau modificarea HCL al Municipiului Târgu Mureș nr. 76/31.03.2022.

Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile**:

* art. 9, alin (1), (2) și (7^1) din O.U.G. 34/2013 privind organizarea, administrarea și - exploatarea pajiștilor permanente și pentru modificarea și completarea Legii fondului funciar nr.18/1991, cu modificările aduse prin Legea nr. 44/2018, a prevederilor HG 1064/2013 privind aplicarea normelor metodologice de aplicare a OUG 34/2013, cu modificările ulterioare,
* Ordinul nr. 407/2013 privind aprobarea contractelor cadru de concesionare/închiriere a suprafețelor de pajiști din domeniul public/privat al comunelor, orașelor și al municipiilor,
* Ordinul nr. 544/2013 cu modificările ulterioare al Ministrului agriculturii și dezvoltării rurale privind metodologia de calcul a încărcăturii optime de animale pe hectar de pajiște,
* OUG nr. 78/2019 privind modificarea unor acte normative și stabilirea unor măsuri în domeniul agriculturii precum și pentru aprobarea unor măsuri fiscal-bugetare, a Legii nr. 287/2009 din 17 iulie 2009, republicată privind Codul civil,
* Legii nr. 24/2000 privind normele de tehnică legislativă pentru elaborarea actelor normative, republicată,
* Legea 52/2003 privind transparenţa decizională în administraţia publică
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ

**H o t ă r ă ş t e:**

**Art. I.** Se aprobă modificarea Hotărârii Consiliului Local nr. 76/31.03.2022 privind aprobarea regulamentului de pășunat pentru pajiștile proprietate privată a municipiului Târgu Mureș, astfel:

* 1. **Art. 13 va avea următorul cuprins:**

” Repartizarea pășunilor se face prin atribuire directă, în condițiile OG 34/2013 așa cum a fost modificată prin Legea nr. 44/2018 Legea 75/2019 și ale Legii nr. 287/2009 privind Codul civil, republicată, cu modificările ulterioare, cât și prevederile HG nr. 1064 din 11 decembrie 2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, în baza cererilor crescătorilor de animale, persoane fizice sau juridice având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul localităţii Municipiului Tg Mureș pentru suprafeţele de pășuni (pajiști) disponibile, proporțional cu efectivele de animale deţinute în exploataţie **pe o perioadă cuprinsă între 7 și 10 ani.**

Asociațiile crescătorilor locali, cooperativele agricole locale, grupurile de producători locali, persoanele juridice cu sediul social pe teritoriul localității respective cu care se încheie contracte de închiriere prin atribuire directă trebuie să fie legal constituite înainte de data depunerii cererii pentru atribuirea directă a contractului. Entitățile înființate cu cel puțin un an înainte de data depunerii cererii au drept de preempțiune, cu condiția de a face dovada desfășurării de activitate economică specifică domeniului respectiv.

Asociațiile crescătorilor locali, persoanele juridice cu sediul social pe teritoriul localității respective care solicită încheierea de contracte de închiriere pentru pajiștile aflate în domeniul privat al comunelor, orașelor, respectiv al municipiilor depun un tabel cu membrii asociației, crescătorii locali de animale având un număr de animalele înscrise în Registrul național al exploatațiilor care asigură încărcătura minimă, conform prevederilor art. 10 alin. (1) din OUG 34/2013 cu modificările si completările ulterioare .

Închirierea pajiştilor permanente aflate în domeniul privat al municipiului se face cu respectarea dreptului de preferinţă al asociaţiilor patrimoniale ale membrilor colectivităţii locale, proprietari de animale înscrise în RNE.

Anunțul de închiriere se va aduce la cunoștință publică prin afișare la sediul instituției și pe pagina de internet a municipiului Tg Mureș și prin presa locală .”

**1.2După art 14 se va introduce un nou articol, art 14^1 și va avea următorul cuprins**:

” După ce consiliul local va aproba amenajamentul pastoral prețul închirierii se va stabili conform art 9, alin 7^1 din OUG nr. 34/2013 prin act adițional la contactul de închiriere.”

**Art. II** Cu ducerea la indeplinire a predevelor prezentei hotărâri se încredinţează Executivul Municipiului Târgu Mureş prin Serviciul Fond Funciar si Registrul Agricol.

**Art.III** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art IV.** Prezenta hotărâre se comunică:

* Institutiei Prefectului- Județului Mureș
* Serviciul Fond Funciar și Registrul Agricol

**Viză de legalitate**

**Secretar General al Municipiului Târgu Mureş,**

**Bâta Anca Voichița**